Er dit parforhold i krise, er første skridt at undersøge, hvilke grundsten der mangler. Er det respekten, kommunikationen, omsorgen, kærligheden, tiltrækningen eller måske jeres værdier, som går i hver sin retning. Har krisen varet over en længere periode, kan det være svært at finde tilbage til det, der udløste krisen.  Vær ærlige og respektfulde over for hinanden, og giv tid til at lytte til hinanden. I behøver ikke være enige, men blot en forståelse og anerkendelse er et stort skridt i den rigtige retning. Fortæl hinanden om, hvad I hver især forelskede jer i. Hav tålmodighed til udvikling og vær parat til forandring.   Hvis dit parforhold er i krise, kan du eller I gå i terapi eller parterapi. Nogle gange kan man ikke redde sit parforhold - så skal man redde sig selv. Vigtigt er at tale med nogle, der forstår dig.